**Аманжол Қазыбекұлы Жанқұлиев** (20 қаңтар 1952, Шу ауданы, Жамбыл облысы, Қазақ КСР) — Қазақстанның мемлекет қайраткері, дипломат, ҰҚШҰ Бас хатшысының орынбасары.

Өмірбаяны
---------

1972 жылы Алматы педагогикалық шет тілдер институтын француз тілі мұғалімі мамандығы бойынша бітірді.

1973-1984 жылдары — Алматы облыстық ЛКЖО комитетінің нұсқаушысы, сектор меңгерушісі болды.

1984-1987 жылдары — КСРО сыртқы істер министрлігінің Дипломатиялық академиясының тыңдаушысы болды.

1987-1989 жылдары — КСРО Сыртқы істер министрлігі Азиядағы социалистік елдер басқармасының екінші хатшысы болды.

1989-1992 жылдары — КСРО, Ресей Федерациясы Вьетнамдағы Елшілігінің екінші хатшысы болды.

1993-1995 жылдары — Қазақстан Республикасының Франциядағы Елшілігінің бірінші хатшысы, кеңесшісі болды.

1995-1996 жылдары — Қазақстан Республикасы Сыртқы істер министрлігі Еуропа елдерінің жетекші басқармасының кеңесшісі болды.

1996-1999 жылдары — Қазақстан Республикасының Түркиядағы Елшілігінің кеңесшісі болды.

1999-2000 жылдары — Қазақстан Республикасы Ұлттық қауіпсіздік комитеті «Барлау» қызметінің директоры болды.

2001 жылы Қазақстан Республикасы Сыртқы істер министрлігінің өңірлік қауіпсіздік мәселелеріне қатысты Ерекше тапсырмалар жөніндегі Елшісі болып тағайындалды.

2001-2003 жылдары — Тәжікстандағы Төтенше және Өкілетті Елші болды.

2003-2005 жылдары — Түркиядағы Төтенше және Өкілетті Елші болды.

2005 жылдың 6 қазанынан 2008 жылдың 6 ақпанына дейін — Франциядағы Төтенше және Өкілетті Елші болды.

2008 жылдың 6 ақпанынан 2009 жылдың 17 ақпанына дейін — Швейцария Конфедерациясындағы Төтенше және Өкілетті Елшісі, Қазақстан Республикасының Женева қаласындағы Біріккен Ұлттар Ұйымы бөлімшесі және басқа да халықаралық ұйымдар жанындағы Тұрақты өкілі болды.

2008 жылдың 4 маусымынан 2009 жылдың 17 ақпанына дейін — Швейцария Конфедерациясындағы және Лихтенштейн кінәздігіндегі Төтенше және Өкілетті Елшісі лауазымын қатар атқарды.

2008 жылдың 14 қазанынан 2009 жылдың 17 ақпанына дейін — Швейцария Конфедерациясындағы және Ватикан Мемлекетіндегі Төтенше және Өкілетті Елшісі лауазымын қатар атқарды.

2009 жылдың 17 ақпанынан 2015 жылдың 24 ақпанына дейін — «Сырбар» Қазақстан Республикасы Сыртқы барлау қызметінің директоры болды.

Марапаттары
-----------

* I дәрежелі Даңқ ордені (2016)
* II дәрежелі Даңқ ордені
* «Қазақстан Республикасының тәуелсіздігіне 10 жыл» мерейтойлық медалі (2001)
* «Қазақстан Республикасының Парламентіне 10 жыл» мерейтойлық медалі
* «Қазақстан Республикасының тәуелсіздігіне 20 жыл» мерейтойлық медалі (2011)
* «КСРО Қарулы Күштеріне 70 жыл» мерейтойлық медалі (1988)

Дереккөздер
-----------

1. ↑  Аманжол Қазбекұлы Жанқұлиев
2. ↑  Аманжол Жанқұлиев Қазақстанның Швейцариядағы елшісі, Женева қаласындағы БҰҰ бөлімшесі мен басқа да халықаралық ұйымдардың жанындағы тұрақты өкіл болып тағайындалды  (қаз.).  caravan.kz (6 ақпан 2008).
3. ↑  Аманжол Жанқұлиев Қазақстанның Ватикан Мемлекетіндегі елшісі қызметін қоса атқарушы болып тағайындалды  (қаз.).  kt.kz (15 қазан 2008).
4. ↑  «А.Қ.Жанқұлиевті Қазақстан Республикасының "Сырбар" Сыртқы барлау қызметінің директоры қызметіне тағайындау туралы» Қазақстан Республикасы Президентінің 2009 жылғы 17 ақпандағы № 741 Жарлығы. Қазақстан Республикасы нормативтік құқықтық актілерінің ақпараттық-құқықтық жүйесі.
5. ↑  Қазақстан Республикасы Президентінің ресми сайты.
6. ↑  Рабочий график Главы государства.(қолжетпейтін сілтеме)
7. ↑  Накануне 20-летия Независимости страны Глава государства Нурсултан Назарбаев вручил в Акорде государственные награды Республики Казахстан и юбилейные медали «Қазақстан Республикасының Тәуелсіздігіне 20 жыл»
8. ↑  Накануне 20-летия Независимости страны Глава государства Нурсултан Назарбаев вручил в Акорде государственные награды Республики Казахстан и юбилейные медали «Қазақстан Республикасының Тәуелсіздігіне 20 жыл»(қолжетпейтін сілтеме)